Also chunnt dr Räbeler i sim gwohnte Koschtüm (ämmel fascht) uf d'Bühni und plauderet über die schtädtische Verhältnis im Schtedtli Laufe. Mues das jetz unbedingt e Schtadt si? Drbi tönt Schtedtli doch so heimelig und schnuuselig. E Schtadt isch boll jede Wiiler! Aber e Schtedtli  weere halt numme mir.  Dr Räbeler isch froh, ass är e Zödeldichter isch und nid e Schnitzelbangg, süscht miesst är jo uswändig singe - und das wett är Euch erspare. Und dorum tuet dr Räbeler si Vortrag o abläse.